text: X I I I.
  Quod provincias spectat, earum alias, easque pacatas populo scripsit, quae à Proconsulibus sortito lectis administrarentur, & Provinciae populi dicebantur; alias, easque impacatas, (validiores vocat Suetonius) sibi retinuit, quae Provinciae Caesaris appellatae, & per legatos ejus administratae. Callidè profectò & prudenter. Hac enim ratione, ut Dio Cassius notat, Senatum inermem imbellemque ef-ficiebat, & ad se solum arma militesque, praecipuam imperii vim, cum armatis Provinciis transferebat.